ДО 
Г-н Адам Адамов
Председател на Общински съвет-Поморие

ДО
Общинските съветници
от Общински съвет-Поморие

         
ДОКЛАДНА ЗАПИСКА

От
Божидар Янушев – Общински съветник
Веселин Анестиев – Общински съветник
Ива Кусева – Общински съветник 
Милен Манолов – Общински съветник
Найден Пулакев – Общински съветник
Николай Буковинов - Общински съветник 
Д-р Христо Христов – Общински съветник
         
ОТНОСНО:  Създаване на временна комисия за запознаване с обстоятелства, относно назначаване на директори на общински предприятия 
    
Уважаеми Г-н Адамов,
Уважаеми общински съветници,

В Община Поморие има няколко общински предприятия: ОП „Благоустройство, комунални и строително-ремонтни дейности“, OП „Стопанисване и управление на общински имоти“, ОП „Озеленяване, горско и селско стопанство“ и ОП „Социално обслужване“.  Всяко от тях се ръководи от Директор, назначен от Кмета на Общината за определен срок и след провеждане на конкурс. В чл.10 от правилниците на всяко от предприятията е посочен и срока, а именно:
„Директорът се назначава от Кмета на Община Поморие за срок до четири години, като сключва индивидуален трудов договор с него след провеждане на конкурс.
Договорът с директора се прекратява с изтичане срока на договора, както и предсрочно на основанията, предвидени в Кодекса на труда.“
След питане на общинския съветник Ива Кусева към Кмета на община Поморие с рег. № ОС-600/27.05.2024г. и от получения отговор с рег.№ ОС-686/20.06.2024 г. не стана ясно кога и дали изобщо са провеждани конкурси. От това възниква въпроса на какво основание директорите на общински предприятия заемат тази длъжност. Изясняването на това е важно, касае и легитимността на взетите от тях решения и подписани документи. Затова считаме за целесъобразно създаването на временна комисия от състава на общинския съвет, която да се запознае с всички обстоятелства, относно назначаването на директорите на предприятия. На основание чл. 33, ал.1, т.2 от ЗМСМА и във връзка чл. 47, т.2 от Правилника за организацията и дейността на Общински съвет-Поморие, неговите комисии и взаимодействието му с общинската администрация, предлагаме  Общинския съвет да приеме следното:
РЕШЕНИЕ:
На основание чл.21, ал.1, т.1 и т.23 от ЗМСМА Общински съвет – Поморие:
1. Създава Временна комисия, състояща се от ……. общински съветници, със задача да се запознае с обстоятелствата по назначаване на директорите на ОП „Благоустройство, комунални и строително-ремонтни дейности“, OП „Стопанисване и управление на общински имоти“, ОП „Озеленяване, горско и селско стопанство“ и ОП „Социално обслужване“.
2. Избира следния състав на комисията:
…………………………………..
…………………………………..
…………………………………..
………………………………….

3. Задължава Кмета на Община Поморие в едноседмичен срок от влизане на решението в сила да предостави на комисията всички документи, касаещи назначаването на директорите на общинските предприятия.
4. Допуска на основание чл.60, ал.1 от АПК предварително изпълнение на настоящото решение, с оглед защита на обществените интереси, свързани с назначаването на директори на общински предприятия в съответствие с правилниците им.


13.08.2024г.

С уважение,

БОЖИДАР ЯНУШЕВ
					Общински съветник

ВЕСЕЛИН АНЕСТИЕВ
					Общински съветник

ИВА КУСЕВА
					Общински съветник

МИЛЕН МАНОЛОВ
					Общински съветник

НАЙДЕН ПУЛАКЕВ
					Общински съветник

					НИКОЛАЙ БУКОВИНОВ
					Общински съветник

Д-Р ХРИСТО ХРИСТОВ
					Общински съветник
